**IEKĀRTU NOMAS LĪGUMS**

Rīgā 2018. gada \_\_\_.jūnijā

|  |  |
| --- | --- |
| **Latvijas Universitāte (turpmāk – LU)**līgumu uzskaites Nr. \_\_\_\_\_\_\_\_\_\_\_\_\_\_\_\_ Iepirkuma identifikācijas Nr.**LU 2018/25\_I** | **SIA “Semicom”**līgumu uzskaites Nr. \_\_\_\_\_\_\_\_\_\_\_\_\_ |

**Latvijas Universitāte**, izglītības iestādes reģistrācijas Nr.3341000218, juridiskā adrese: Raiņa bulvāris 19, Rīga (turpmāk – **NOMNIEKS**), tās **prorektora eksakto, dzīvības un medicīnas zinātņu jomā Valda Segliņa** personā, kurš rīkojas saskaņā ar LU Satversmi un LU Administrācijas reglamentu (apstiprināts ar LU 17.07.2017. rīkojumu Nr. 1/244), no vienas puses, un

**SIA “Semicom”** (turpmāk – **IZNOMĀTĀJS)**, reģistrācijas Nr.40003729305, juridiskā adrese: Andromedas gatve 5 – 9, Rīga, LV-1084, korespondences adrese: Maija iela 8, Rīga, LV-1006, un kuras vārdā saskaņā ar statūtiem rīkojas tās **valdes loceklis Valdis Latkovskis**, no otras puses,

abi kopā saukti „**PUSES**”, pamatojoties uz LU organizētā iepirkuma “Iekārtu, ierīču, aparātu un instrumentu noma”, (iepirkuma identifikācijas Nr.LU 2018/25\_I) (turpmāk – **IEPIRKUMS**) un LU Zinātniskās darbības nodrošinājuma iepirkumu komisijas 2018.gada 6.jūnija lēmumu (protokols Nr.LU 2018/25\_I-4), noslēdz šādu Iepirkuma līgumu par Iepirkuma **3.daļu “Datortehniku noma ERAF projekta vajadzībām”**, turpmāk – **LĪGUMS**:

1. **LĪGUMA PRIEKŠMETS**
	1. **IZNOMĀTĀJS** iznomā un **NOMNIEKS** pieņem lietošanā iekārtas (turpmāk tekstā – **IEKĀRTAS**), kuras ir tehniskā kārtībā un nokomplektēta ar nepieciešamo aprīkojumu (turpmāk – **PAKALPOJUMS)** atbilstoši iesniegtajam piedāvājumam LU organizētajā **IEPIRKUMĀ**, kā arī atbilstoši šā **LĪGUMA** 1. pielikumā ,,Tehniskā specifikācija un pretendenta tehniskais piedāvājums” noteiktajām prasībām, kas ir neatņemama šā **LĪGUMA** sastāvdaļas.
	2. **IEKĀRTU** nomas termiņš ir **15 (piecpadsmit) mēneši, bet ne ilgāk kā līdz 2019.gada 31.augustam**.
	3. **IEKĀRTU** komplektācijā ietilpst **LĪGUMA** 1. pielikumā ,,Tehniskā specifikācija un pretendenta tehniskais piedāvājums” minētais, kā arī ražotāja dokumentācija, ja tāda ir.
	4. **NOMNIEKS** var pārbaudīt **IEKĀRTU** atbilstību **LĪGUMA** un **LĪGUMA** 1. pielikumā ,,Tehniskā specifikācija un pretendenta tehniskais piedāvājums” noteiktajām prasībām pirms to pieņemšanas, kā arī **LĪGUMA** darbības laikā.
2. **LīgumA cena un norēķinu kārtība**
3. Kopējā **LĪGUMA** summa par visu **IEKĀRTU** nomuatbilstoši **IZNOMĀTĀJA** iesniegtajam finanšu piedāvājumam ir **6019,00 EUR (seši tūkstoši deviņpadsmit *euro* un nulle centi)**, neieskaitot pievienotās vērtības nodokli (turpmāk – PVN) (turpmāk – **LĪGUMA summa**). PVN tiek aprēķināts un maksāts Latvijas Republikas normatīvajos aktos noteiktajā apmērā un kārtībā.
4. **NOMNIEKS** nomas maksu veic proporcionāli pa daļām par katru nākamo ceturksni, pamatojoties uz **IZNOMĀTĀJA** izrakstītu un **NOMNIEKAM** iesniegtu rēķinu. **NOMNIEKS** samaksu veic ar pārskaitījumu uz **IZNOMĀTĀJA** norēķinu kontu 20 (divdesmit) dienu laikā pēc rēķina saņemšanas dienas. Ceturkšņa nomas maksa tiek aprēķināta kopējo **LĪGUMA summu** izdalot ar nomas perioda mēnešu skaitu *(izdala ar 15)* un reizinot ar 3.
5. Cena par **IEKĀRTU** nomu ir nemainīga visā **LĪGUMA** darbības laikā. Iespējama inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai.
6. **LĪGUMA** summā ir iekļautas visas izmaksas, kas saistītas ar **LĪGUMA** 1. pielikuma “Tehniskā specifikācija un pretendenta tehniskais piedāvājums” prasību un **LĪGUMA** saistību izpildi, tajā skaitā nodokļi (izņemot PVN) un nodevas u.c. izmaksas.
7. Visos dokumentos, kas saistīti ar šo **LĪGUMU**, tajā skaitā rēķinā, **IZNOMĀTĀJS** norāda rēķina pilnas apmaksas datumu, informāciju par **LĪGUMU**, citus nepieciešamos rekvizītus, tajā skaitā **IEPIRKUMA** nosaukumu, identifikācijas numuru, CPV kodu, līguma numuru un projekta numuru.
8. Katra **IEKĀRTA** tiek nodota **NOMNIEKAM**, pamatojoties uz nodošanas – pieņemšanas aktu (3.pielikums).
9. **IZNOMĀTĀJS** nodrošina preces pieejamību katru darba dienu LU Fizikas institūtā (Miera ielā 32, Salaspilī) no plkst.8:00- 17:00. **IZNOMĀTĀJS** nomas perioda laikā ārpus preces pieejamības perioda ir tiesīgs no **PASŪTĪTĀJA** saņemt nomātās preces bez operatīvajām atmiņām un cietajiem diskiem (datu nesējiem). Šādā gadījumā, gan nododot, gan saņemto preces, **PUSES** sagatavo nodošanas – pieņemšanas aktu (3.pielikums).
10. Pieņemot **IEKĀRTAS**, **NOMNIEKS** savu iespēju robežās pārliecinās par **IEKĀRTU** tehnisko stāvokli. Ja **IEKĀRTĀM** tiek konstatēti defekti, kas traucē **IEKĀRTU** ekspluatāciju, **NOMNIEKAM** ir tiesības atteikties **IEKĀRTAS** pieņemt.
11. **PAKALPOJUMA** finansēšana paredzēta no ERAF projekta “Elektroslāņu process labākai titāna nogulsnējumu morfoloģijai” ar ID Nr. 1.1.1.1/16/A/085 līdzekļiem un LU budžeta līdzekļiem.
12. **LĪGUMA** 2.5.punktā noteikto prasību neievērošanas gadījumā **NOMNIEKS** ir tiesīgs neapmaksāt **IZNOMĀTĀJA** iesniegtosnorēķinu dokumentus līdz minēto prasību izpildei, līdz ar ko **NOMNIEKAm** nevar tikt piemēroti **LĪGUMA** 5.3.punkta nosacījumi.
13. **LĪGUMA IZPILDES TERMIŅŠ UN IEKĀRTU PIEGĀDES UN ATGRIEŠANAS kārtība**
14. **Līgums** stājas spēkā tā abpusējas parakstīšanas dienā un ir spēkā līdz pilnīgai abu **PUŠU** saistību izpildei.
15. **IZNOMĀTĀJS** par saviem līdzekļiem veic **LīgumĀ** noteikto **IEKĀRTU** piegādi 15 (piecpadsmit) dienu laikā no **LīgumA** noslēgšanas dienas uz šādu adresi: LU Fizikas institūts, **Salaspils, Miera iela 32**.
16. Ja **IZNOMĀTĀJS** **IEKĀRTAS** nav piegādājis **LīgumĀ** noteiktajā termiņā, **NOMNIEKS** faktu par **IEKĀRTU** piegādes termiņa nokavējumu fiksē nodošanas – pieņemšanas aktā, norādot nokavēto dienu skaitu.
17. **IZNOMĀTĀJS** katras **IEKĀRTAS** piegādes brīdī, ievērojot **LĪGUMA** 3.2. noteikto termiņu, sagatavo, paraksta un iesniedz **NOMNIEKAM** parakstīšanai nodošanas- pieņemšanas aktu (**LĪGUMA** 3. pielikums).
18. **NOMNIEKS** 5 (piecu) darba dienu laikā pēcnodošanas – pieņemšanas akta saņemšanas ir tiesīgs pārbaudīt **IEKĀRTU** kvalitāti un atbilstību **LĪGUMA** un **LĪGUMA** 1. pielikumā ,,Tehniskā specifikācija un pretendenta tehniskais piedāvājums” noteiktajam.
19. Ja **NOMNIEKS** piegādātajām **IEKĀRTĀM** konstatē kādus trūkumus vai neatbilstības **LĪGUMA** vai tā 1. pielikuma ,,Tehniskā specifikācija un pretendenta tehniskais piedāvājums” noteiktajam, tas konstatētos trūkumus un neatbilstības rakstiski izklāsta pretenzijā. **NOMNIEKS** ir tiesīgs pretenziju nosūtīt uz **IZNOMĀTĀJA** e-pastu \_\_\_\_\_\_\_\_\_\_\_\_\_\_.
20. **IZNOMĀTĀJAM** ir pienākums **NOMNIEKA** konstatētos trūkumus bez maksas novērst ne vēlāk kā 24 (divdesmit četru) stundu laikā no pretenzijas saņemšanas brīža vai apmainīt neatbilstošu **IEKĀRTU** pret citu **LĪGUMA** prasībām atbilstošu **IEKĀRTU**.
21. Ja **IEKĀRTU** trūkumu novēršana nav iespējama **LĪGUMĀ** paredzētajā termiņā, **NOMNIEKS** ir tiesīgs atteikties no **IEKĀRTU** pieņemšanas, kā arī, pamatojoties uz **LĪGUMA** 6.3.apakšpunktu, vienpusēji izbeigt šo **LĪGUMU**.
22. Iestājoties **LĪGUMA** 3.6. punktā norādītajam gadījumam, pēc trūkumu vai neatbilstību pilnīgas novēršanas, **IZNOMĀTĀJS** atkārtoti sagatavo un iesniedz **NOMNIEKAM** **IEKĀRTU** nodošanas – pieņemšanas aktu.
23. Par **IEKĀRTU** saņemšanas dienu tiek uzskatīta diena, kad **IZNOMĀTĀJS** nodod **LĪGUMA** un tā pielikumu noteikumiem atbilstošas **IEKĀRTAS** un **PUSES** vai to pārstāvji ir abpusēji parakstījuši nodošanas – pieņemšanas aktu.
24. Ja pēc **IEKĀRTU** nodošanas – pieņemšanas akta abpusējas parakstīšanas **NOMNIEKS** konstatē **IEKĀRTU** trūkumus, kurus nebija iespējams atklāt pieņemot **IEKĀRTAS** vai, ja **IEKĀRTU** lietošanas laikā tiek atklāti jebkādi bojājumi, kuri nav radušies **NOMNIEKA** vainas dēļ, **NOMNIEKAM** ir tiesības pieteikt pretenzijas **IZNOMĀTĀJAM**.
25. Ja iznomāto **IEKĀRTU** bojājumu dēļ, kuri nav radušies **NOMNIEKA** darbības vai bezdarbības rezultātā, **NOMNIEKS** nevar izmantot **IEKĀRTAS** paredzētajiem mērķiem, **NOMNIEKAM**, tiklīdz ir konstatēti **IEKĀRTU** bojājumi, ir pienākums par to nekavējoties ziņot **IZNOMĀTĀJAM**. **IZNOMĀTĀJS** apņemas novērst bojājumus vai apmainīt **IEKĀRTAS** pret līdzvērtīgām 2 (divu) darba dienu laikā.
26. Jautājumi par **IEKĀRTU** atbilstību šā **LĪGUMA** noteikumiem tiek risināti **PUSĒM** savstarpēji vienojoties. Ja vienoties neizdodas, **NOMNIEKS** ir tiesīgs pieaicināt ekspertu. Ja eksperta slēdziens apstiprina par pamatotu **NOMNIEKA** viedokli, **IZNOMĀTĀJS** ne tikai novērš attiecīgos **IEKĀRTU** trūkumus, bet arī **NOMNIEKA** noteiktā termiņā un kārtībā sedz eksperta pieaicināšanas izmaksas.
27. Pēc **IEKĀRTU** nomas termiņa beigām **NOMNIEKS** pēc **IZNOMĀTĀJA** rakstiska pieprasījuma 3 (trīs) darba dienu laikā nodod **IZNOMĀTĀJAM IEKĀRTAS** to atrašanās vietā, par to sastādot nodošanas – pieņemšanas aktu.
28. **Pušu tiesības un pienākumi**
29. **NOMNIEKA** tiesības un pienākumi:
	* 1. saskaņā ar šajā **Līgumā** noteikto kārtību pieņemt **IEKĀRTAS,** kas atbilstšā **LĪGUMA** un tā pielikumos notiktajām prasībām;
		2. **LĪGUMA** darbības laikā netraucēti lietot **IEKĀRTAS**;
		3. pieprasīt, lai **IZNOMĀTĀJS** **PUŠU** saskaņotā laikā novērš defektus, kuri radušies vai atklājušies ekspluatācijas procesā;
		4. nepieņemt **IEKĀRTAS**, kuras neatbilst **LĪGUMĀ** vai tā pielikumosminētajiem noteikumiem;
		5. veikt samaksu par **IEKĀRTU** nomu šajā **Līgumā** noteiktajā kārtībā un apmērā;
		6. **NOMNIEKAM** aizliegts **IEKĀRTAS** nodot lietošanā trešajai personai bez rakstiskas **IZNOMĀTĀJA** piekrišanas;
		7. neveikt nekādus **IEKĀRTU** remonta darbus, nesaskaņojot tos ar **IZNOMĀTĀJU**;
		8. nenodot **IEKĀRTAS** apakšnomā bez **IZNOMĀTĀJA** rakstiskas piekrišanas;
		9. pēc **LĪGUMA** termiņa izbeigšanās nodot **IZNOMĀTĀJA IEKĀRTAS** atpakaļ tādā stāvoklī, kādā tās tika saņemtas, neskaitot izmaiņas, kuras radušās dabiskajā **IEKĀRTU** nolietošanas procesā;
		10. **NOMNIEKS** sedz izdevumus, kas saistīti ar iznomāto **IEKĀRTU** bojājumu novēršanu, ja tie radušies **NOMNIEKA** vainas dēļ vai **IEKĀRTU** nepareizas ekspluatācijas rezultātā. **IEKĀRTAS** nozaudēšanas vai pilnīgas bojāejas gadījumā, **NOMNIEKS** 5 (piecu) dienu laikā pēc nomas termiņa beigām atlīdzina **IZNOMĀTĀJAM** zaudējumus **IEKĀRTAS** atlikušās vērtības apmērā.
	1. **IZNOMĀTĀJA** tiesības un pienākumi:
		1. saņemt **Līgumā** noteikto samaksu par **PAKALPOJUMA** sniegšanu;
		2. iznomāt **IEKĀRTAS** atbilstoši šajā **Līgumā** un tā pielikumos noteiktajam, kā arī uzņemties atbildību par sekām, kuras iestāsies **LĪGUMA** neievērošanas vai nepienācīgas izpildes rezultātā;
		3. novērst **IEKĀRTU** neatbilstību **LĪGUMA** un tā pielikumos noteiktajām prasībām saskaņā ar šajā **Līgumā** noteikto kārtību;
		4. savlaicīgi informēt **NOMNIEKU** par **līguma** izpildes gaitu un par iespējamiem vai paredzamiem kavējumiem **LĪGUMA** izpildē;
		5. segtizdevumus par **LĪGUMĀ** neparedzētiem pakalpojumiem, kas nepieciešami **LĪGUMA** pilnīgai izpildei, bet kas nav iekļauti **LīgumA SUMMĀ;**
30. **PUŠU MANTISKĀ ATBILDĪBA**
31. Katra **PUSE** atbild par **LĪGUMA** saistību neizpildi vai nepienācīgu izpildi Latvijas Republikas normatīvajos aktos un šajā **LĪGUMA** noteiktajā kārtībā.
32. Ja **IEKĀRTAS** tiek piegādātas neatbilstošas **LĪGUMĀ** noteiktajam, **NOMNIEKAM** ir tiesības nepieņemt **IEKĀRTAS** līdz **IZNOMĀTĀJS** novērš **IEKĀRTU** trūkumus, par ko tiek sagatavots akts.
33. Par **PAKALPOJUMA** apmaksas termiņa kavējumu **IZNOMĀTĀJS** ir tiesīgs **NOMNIEKAM** piemērot līgumsodu 0,1% (nulle, komats, viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējās **LĪGUMA** **summas**.
34. Par **PAKALPOJUMA** izpildes kavējumu **NOMNIEKS** ir tiesīgs **IZNOMĀTĀJAM** piemērot līgumsodu 0,1% (nulle, komats, viena procenta) apmērā no **PAKALPOJUMA** summas par katru nokavēto dienu, bet ne vairāk kā 10% (desmit procenti) no **LĪGUMA** **summas**.
35. Aprēķināto līgumsoda summu **NOMNIEKS** ir tiesīgs ieturēt no samaksas par saņemto **PAKALPOJUMU**, rakstiski par to informējot **IZNOMĀTĀJU**.
36. Šā **LĪGUMA** izpildes gaitā **IZNOMĀTĀJAM** ir saistošs **IEPIRKUMĀ** iesniegtaispiedāvājums.
37. **Puses** apņemas nekavējoties rakstveidā informēt viena otru par jebkādām grūtībām šā **Līguma** izpildes procesā, kas varētu aizkavēt savlaicīgu **PAKALPOJUMA** veikšanu un **Līguma** izpildi.
38. **IZNOMĀTĀJS** uzņemas materiālo atbildību par **NOMNIEKAM** un trešajām personām nodarītajiem zaudējumiem un nemantisko kaitējumu, kā arī atlīdzina visus izdevumus, zaudējumus un nemantisko kaitējumu, kas **IZNOMĀTĀJA** darbības vai bezdarbības rezultātā radušies **NOMNIEKAM** vai trešajām personām.
39. **LĪGUMA GROZĪŠANA un izbeigšana**
	1. Grozījumus **LĪGUMA** darbības laikā **PUSES** var veikt atbilstoši Publisko iepirkuma likuma 61.pantā noteiktajam.
	2. **LĪGUMU** var izbeigt, **PUSĒM** savstarpēji par to vienojoties, kas tiek noformēts ar vienošanos, kuru pievieno **LĪGUMAM** kā pielikumu, kas kļūst par šā **LĪGUMA** neatņemamu sastāvdaļu.
	3. **LĪGUMA** saistību neizpildes vai **LĪGUMA** saistību pārkāpuma gadījumā vai, ja netiek ievērots **LĪGUMA** 5.6. punktā noteiktais, **NOMNIEKAM** ir tiesības, rakstveidā paziņojot **IZNOMĀTĀJAM**, vienpusēji atkāpties no **LĪGUMA**, prasot atlīdzināt zaudējumus.
	4. Gadījumā, ja tiesā tiek ierosināta **IZNOMĀTĀJA** maksātnespējas vai tiesiskās aizsardzības (ārpustiesas tiesiskās aizsardzības) procesa lieta, **NOMNIEKAM** ir tiesības, rakstveidā paziņojot **IZNOMĀTĀJAM**, vienpusēji izbeigt šo **LĪGUMA**.
	5. **NOMNIEKAM** ir tiesības vienpusēji izbeigt **LĪGUMU** bez **IZNOMĀTĀJA** piekrišanas, ja **IZNOMĀTĀJAM** piemērotā līgumsoda apmērs sasniedzis 10% (desmit procentus) no **LĪGUMA** kopējās summas.
	6. **IZNOMĀTĀJAM** ir tiesības, rakstveidā paziņojot **NOMNIEKAM**, vienpusēji izbeigt šo **LĪGUMU**, ja **NOMNIEKS** kavē **LĪGUMA** 2.2.punktā norādītos termiņu ilgāk par 30 (trīsdesmit) kalendārajām dienām.
	7. **LĪGUMA** izbeigšanas gadījumā **PUSES** norēķinās atbilstoši sniegtajiem **PAKALPOJUMIEM** un **PAKALPOJUMA** rēķiniem.
	8. **LĪGUMA** izbeigšana neatbrīvo **PUSES** no pienākuma maksāt līgumsodu.
40. **Nepārvaramas varas apstākļi**
	1. **PUSES** nav atbildīgas par savu līgumsaistību neizpildi vai nepienācīgu izpildi, ja tā radusies nepārvaramas varas apstākļu rezultātā (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), un kurus **PUSES** nevarēja paredzēt vai novērst šā **LĪGUMA** noslēgšanas brīdī un kuriem iestājoties **PUSES** objektīvi nevar izpildīt uzņemtās saistības.
	2. **PUSE**, kuri kļuvis neiespējams izpildīt **LĪGUMĀ** noteiktās saistības nepārvaramas varas apstākļu rezultātā, nekavējoties, bet ne vēlāk kā 3 (trīs) darba dienu laikā, jāpaziņo otrai **PUSEI** rakstiski par šādu apstākļu rašanos. Nesavlaicīga paziņojuma gadījumā **PUSES** netiek atbrīvotas no **LĪGUMA** saistību izpildes.
	3. Pēc **LĪGUMA** 7.2.punktā minētā paziņojuma saņemšanas **PUSES** vienojas par **LĪGUMA** izpildes termiņa pagarināšanu, nepieciešamajām izmaiņām **LĪGUMĀ** vai arī par **LĪGUMA** izbeigšanu.
41. **Citi noteikumi**
	1. Šā **LĪGUMA** izpildei katra **PUSE** nosaka vienu vai vairākas kontaktpersonas, kuru pienākums ir sekot šā **LĪGUMA** izpildei, tajā skaitā pārbaudīt un pieņemt **IEKĀRTAS**, parakstīt nodošanas – pieņemšanas aktu un informēt par šā **LĪGUMA** izpildi gan savu, gan otru **PUSI**:
		1. **NOMNIEKA** kontaktpersona: **\_\_\_\_\_\_\_\_\_\_\_\_\_**,tālruņa Nr.: **\_\_\_\_\_\_\_\_\_\_\_\_\_\_\_**, e-pasta adrese: **\_\_\_\_\_\_\_\_\_\_\_\_\_**;
		2. **IZNOMĀTĀJA** kontaktpersona: **\_\_\_\_\_\_\_\_\_\_\_\_**, tālruņa Nr.: **\_\_\_\_\_\_\_\_\_\_\_\_\_\_\_**, e-pasta adrese: **\_\_\_\_\_\_\_\_\_\_\_\_\_.**
	2. Kontaktpersonu nomaiņas gadījumā otra **PUSE** par to tiek rakstveidā informēta 3 (trīs) darba dienu laikā.
	3. Visus jautājumus un strīdus, kas radušies **LĪGUMA** izpildes laikā, **PUSES** risina sarunu ceļā. Ja vienošanās netiek panākta, strīdi tiek risināti Latvijas Republikas normatīvajos aktos paredzētajā kārtībā.
	4. Šis **Līgums** sagatavots un parakstīts divos eksemplāros ar vienādu juridisko spēku uz 19 (deviņpadsmit) lapām, no kuriem viens glabājas pie **NOMNIEKA**,otrs – pie **IZNOMĀTĀJA**.
	5. **LĪGUMA pielikumi**:
42. pielikums „Tehniskā specifikācija un pretendenta tehniskais piedāvājums” uz 10 (desmit) lapām;
43. pielikums „Finanšu piedāvājums” uz 1 (vienas) lapas;
44. pielikums “Nodošanas – pieņemšanas akts (veidlapa)” uz 1 lapas;
45. pielikums “Defektu konstatācijas akts (veidlapa)” uz 1 lapas.
	1. Visi šā **LĪGUMA** pielikumi ir **LĪGUMA** neatņemamas sastāvdaļas.
46. **PUŠU REKVIZĪTI**

|  |  |
| --- | --- |
| **NOMNIEKS:** | **IZNOMĀTĀJS:** |
| **Latvijas Universitāte** | **SIA “Semicom”** |
| Juridiskā adrese:Raiņa bulvāris 19, Rīga, LV-1586 | Juridiskā adrese:Andromedas gatve 5 – 9, Rīga, LV-1084 |
| Reģ. apl. Nr.3341000218 | Reģ. Nr.40003729305 |
| PVN reģ. Nr. LV90000076669 | PVN reģ. Nr.LV40003729305 |
| Tel., fakss: 67034301, 67225039Konta Nr.: LV13TREL915010W000000 | Konta Nr.: LV39HABA0551009360397 |
| Konta Nr.: LV88TREL913017516400B  |  |
| Banka: Valsts Kase | Banka: A/S Swedbank |
| Kods: TRELLV22 | Kods: HABALV22 |
| **Latvijas Universitāte** \_\_\_\_\_\_\_\_\_\_\_\_\_\_\_\_\_\_\_\_\_\_ /**V. Segliņš**/ | **SIA “Semicom”**\_\_\_\_\_\_\_\_\_\_\_\_\_\_\_\_\_\_\_\_\_\_ /**V. Latkovskis**/ |